তা হলে আসল রোগটা জানা যাবে কী ভাবে? মেয়র-পারিষদ অতীন ঘোষ বলেন, ‘‘মশাবাহিত রোগে মৃত্যু হলে তা ঘোষণা করার ভার রাজ্যের স্বাস্থ্য দফতর গড়া বিশেষ কমিটির। পুরসভার নয়। তাই সেখানেই সব কাগজপত্র পাঠানো হয়েছে।’’ মঙ্গলবার মৃত সাউথ পয়েন্ট স্কুলের ছাত্র আরুষ দত্তের চিকিৎসা সংক্রান্ত কাগজপত্রও গিয়েছে ওই কমিটির কাছে। তাই তাদের নথি অনুযায়ী চলতি মরসুমে ডেঙ্গিতে কোনও প্রাণহানির খবর নেই বলে দাবি পুরসভার। হাওড়া, উত্তর ২৪ পরগনাতেও ডেঙ্গিতে রোগীর মৃত্যুর পরে স্বাস্থ্য ভবনের কমিটি তাতে সিলমোহর দেয়নি। বেসরকারি সূত্রের হিসেব অনুযায়ী রাজ্যে চলতি মরসুমে ডেঙ্গিতে অন্তত পাঁচ জনের মৃত্যু হয়েছে। কিন্তু স্বাস্থ্য দফতরের হিসেবে সংখ্যাটা এখনও শূন্য!